Pilihan raya umum Singapura 2015

**Pilihan raya umum [[Singapura]] 2015** telah diadakan pada 11 September 2015. Tempoh persidangan Parlimen Singapura adalah selama lima tahun dan haruslah dibubarkan oleh Presiden Singapura dalam masa lima tahun itu. Pilihan raya umum kemudiannya harus diadakan dalam masa 3 bulan setelah pembubaran parlimen, seperti mana yang telah dinyatakan di dalam Perlembagaan.  Mengundi di Singapura adalah wajib dan berdasarkan sistem menang mengikut kelebihan undi (*first past the post*). Pilihan Raya dijalankan oleh Jabatan Pilihan Raya (ELD), sebuah jabatan di bawah bidang kuasa Pejabat Perdana Menteri. Pada 25 Ogos 2015, Presiden Tony Tan telah membubarkan parlimen dan mengisytiharkan 1 September 2015 sebagai Hari Penamaan Calon manakala Hari Mengundi ditetapkan pada 11 September 2015.
## Latar belakang
Pilihan raya umum ini merupakan yang ke-17 di Singapura dan yang ke-12 sejak kemerdekaannya pada tahun 1965. Kerajaan Parti Tindakan Rakyat (PAP) akan cuba untuk mendapatkan mandat baru dan mengekalkan majoriti di parlimen buat 14 kali berturut-turut sejak 1959. Ia merupakan pilihan raya umum PAP yang ketiga bersama Lee Hsien Loong sebagai Setiausaha Agungnya, dan yang pertama bagi Singapura semenjak pemergian Perdana Menteri pertamanya mendiang Lee Kuan Yew. Buat pertama kali sejak kemerdekaan, kesemua 89 kerusi parlimen akan ditanding di pilihan raya umum ini.
### Parti-parti politik

Parti Tindakan Rakyat (PAP) merupakan parti pemerintah berkuasa di Singapura semenjak Singapura dijadikan kerajaan sendiri pada tahun 1959 dan kini dipimpin oleh Perdana Menteri Lee Hsien Loong. Parti pembangkang utama ialah Parti Pekerja yang diketuai oleh Low Thia Khiang. Parti Pekerja memiliki 7 kerusi AP (termasuk satu kerusi dari pilihan raya kecil pada 2013) dan 2 kerusi NCMP dari tahun 2011. Parti Rakyat Singapura yang dipimpin Chiam See Tong memiliki satu kerusi NCMP. Pilihan raya umum ini akan menyaksikan 8 parti pembangkang menentang parti pemerintah.

### Kawasan-kawasan undi

Jawatankuasa Semakan Sempadan Pilihan Raya (EBRC), yang dibentuk oleh Perdana Menteri, akan bersidang sebelum setiap pilihan raya umum untuk menyemak sempadan pilihan raya memandangkan jumlah penduduk yang meningkat dan berubah. Terbitan laporan EBRC akan menandakan pilihan raya umum bakal diadakan tidak lama lagi.

Kawasan-kawasan undi yang terbaharu diumumkan pada 24 Julai 2015.

Terdapat tiada perubahan pada kawasan-kawasan undi yang diwakili Parti Pekerja, iaitu GRC Aljunied, SMC Hougang dan SMC Punggol Timur. SMC Potong Pasir, yang sehingga 2011 dipegang parti pembangkang, juga tidak disentuh.

## Garis masa

## Penamaan Calon
Jabatan Pilihan Raya telah menerbitkan maklumat tersebut mengenai penamaan calon setelah keluarnya Writ Pilihan Raya: 

***Tarikh**: 1 September 2015
***Masa**: 1100 - 1200h
***Pegawai Pilihan Raya**: Ng Wai Choong
***Wang cengkeram**: S$14,500 (turun dari S$16,000 pada 2011)

## Keputusan
Sejurus selepas tamatnya pungutan undi pada jam 8 malam, kiraan undi dimulakan. Keputusan undian diumumkan oleh Pegawai Pilihan Raya Ng Wai Choong. Keputusan pertama telah diumumkan pada 11 September 2015 jam 11:31 malam, di mana calon PAP Lam Pin Min berjaya mempertahankan kemenangannya di Kawasan Undi Perseorangan Sengkang West dengan meraih majoriti 17,564 undi iaitu 62.11%.

### Ringkasan keputusan

## See also
* Kawasan pilihan raya di Singapura
* Parti Politik di Singapura

## Nota

## Rujukan

## Bacaan lanjutan

* 10 signs that the Singapore General Election is coming via Yahoo! News